România - Columbia, meci-test înainte de EURO 2024. Cotele la pariuri + echipele probabile. Analiza lui Dan Chilom
de Dan Chilom
Al doilea amical al echipei naționale din luna martie este împotriva Columbiei. Un adversar superior Irlandei de Nord, care vine după o victorie împotriva Spaniei, ce este drept tot într-un amical, jucat la Londra, scor 1-0.
Sud-americanii au în componență câteva nume cu greutate, cum ar fi Luiz Diaz, Juan Cuadrado, Daniel Munoz sau James Rodriguez, însă, credem noi, este o echipă abordabilă pentru naționala condusă de Edward Iordănescu.
La meciurile directe stăm bine împotriva columbienilor. Ne-am întâlnit de trei ori, nu am pierdut niciodată și i-am bătut atunci când a trebuit, adică în meciurile oficiale de la campionatele mondiale: 3-1 în 1994 (SUA) și 1-0 în 1998 (Franța).
Tricolorii nu au arătat foarte bine în partida amicală de pe National Arena împotriva Irlandei de Nord, terminată la egalitate, 1-1, iar selecționerul este gata să facă o serie de schimbări.
Din toate informațiile pe care le avem, îi vom vedea din primul minut pe Ianis Hagi, Denis Drăguș, Deian Sorescu, Marius Marin și Horațiu Moldovan.
* Naționala Columbiei este favorită la casele de pariuri, cu cote cuprinse între 1.65 și 1.75.
* România este cotată cu 4.50.
⚽️Luis Diaz este cotat cu 3.20 pentru a marca diseară în poarta tricolorilor.
⚽️Denis Man are cotă 6.00 pentru a înscrie.
În 2006, cele două naționale s-au întâlnit într-un amical, terminat la egalitate, 0-0.
România - Columbia | Echipe probabile
România:
Moldovan - Manea, Dragușin, Burcă, Sorescu - M. Marin, R. Marin, Stanciu - Hagi, Drăguș, Mihăilă.
Columbia:
Vargas - Munoz, Cuesta, Lucumi, Mojica - Castano, Lerma, Arias - Carrascal, Diaz - Cassierra.
- Sugestia Sport.ro: Peste 2 goluri în partidă.
Urmăriți SPORT.RO și pe Google News